R5dwMg/zh-wiki-yue-long huggingface dataset:
2007–08年歐洲聯賽冠軍盃係歐洲第53屆嘅頂級球會比賽，亦係改制後第16屆嘅歐洲聯賽冠軍盃，53個歐洲國家一共76支球隊爭冠軍，而決賽喺2008年5月21號喺俄羅斯盧赤尼奇球場舉行，由曼聯對車路士，係歐聯史上第一次全英格蘭決賽。
加時完咗之後都未分出勝負，雙方進入互射十二碼階段。曼聯球員基斯坦奴朗拿度主射第3輪十二碼俾對手門將施治救出，但車路士隊長泰利主射最後一輪十二碼跣低，個波省中門柱，互射十二碼進入突然死亡階段。到第7輪，曼聯嘅傑斯射入十二碼，但車路士嘅安歷卡主射十二碼俾門將雲達沙撲到，令曼聯第3次成為歐洲冠軍。
作者寫《我哋》其實同佢既人身經歷好有關係，佢經歷過1905年同1917年既兩次俄國革命。佢喺英國紐卡素既Jesmond住既時候，喺泰恩河既一間造船廠打過工。呢啲打工經歷，令佢對泰勒式科學管理之下，大規模既工廠既分工合作相當反感。
呢個術語早喺19世紀尾就可以用嚟指代基佬，但喺20世紀中葉逐漸增加。喺現代英文度，「Gay」已經可以畀人用做形容詞或者名詞，用嚟指代同同性戀有啦掕嘅嘢。到咗20世紀尾，主要嘅同性戀、雙性戀、變性人同風格指南都推薦用「基」呢個詞嚟描述鍾意同自己一樣性別嘅人，但係普遍專指男性。
每局開始，由上局贏家行頭話事。話事一家可以揀，出一隻、兩隻，三隻，或者五隻(首局行頭牌必須要包括♢3）。下家跟，就出隻數一樣，比上家大嘅牌。唔跟或者冇得跟，就叫Pass。邊家出牌，其餘三家都唔跟，就可以話事，再出任何一隻、兩隻、三隻或五隻。
青衣游泳池係香港青衣島一個泳池，近藍巴勒海峽，響青衣城、青衣運動場、青衣海濱公園同埋青敬路之間。個池響1980年代中已經劃好響現址起，不過要去到1996年，由舊時區域市政局起成，交畀區域市政總署管。2000年區域市政局解散之後，就由康樂及文化事務署接管。
雖然1970年代尾開始，青衣島人口就起勢咁飊，1980年代都規劃好晒，但係一直都無公眾地方畀島民游水。所以，未起青衣泳池之前，呢處嘅人都會去葵盛游泳池同之後嘅荔枝角游泳池。要到1996年青衣先至有自己嘅公眾泳池，個泳池好受島民歡迎。
咁啱泳池起好嗰時，青衣西面東涌新市鎮又開始起勢咁起。雖然東涌同青衣都幾遠下，但係青衣泳池已經係東涌人最方便去嘅泳池，所以個泳池都要兼顧埋東涌人口。2006年計東涌有成8萬人住，不過政府就根據《香港規劃標準與準則》，話東涌人口比例唔夠數，一直都唔肯起泳池。
到《2006至2007年施政報告》，政府先決定起東涌游泳池，2011年完工。起好之前，康文署響2006年夏天搞過「跳出東涌齊暢泳」游泳同樂日，安排埋旅遊巴，送東涌居民來回青衣泳池，以解東涌居民無水游之苦。
青衣泳池同好多香港公眾泳池一樣，係預咗位有間餐廳，家下青衣泳池餐廳係新生餐廳，係新生精神康復會打理。泳池餐廳開初曾經公開招標，搵人頂來做，後尾區域市政總署檢討過﹐自動飲品售賣機或者小食亭都夠晒﹐加上附近有好多食肆﹐所以就索性將地方改做多用途活動室，搞訓練班講座、或者畀學校搞水運會嗰陣做指揮中心。
青衣泳池交涌好方便，因為隔籬就係地鐵到機鐵青衣站，兼巴士總站同小巴站，穿過青衣城就到。青衣泳池同其他康樂設施係連成一氣。除咗隔籬青衣海濱公園同青衣運動場兼球場，過馬路重有青衣公園同青衣綜合大樓裏面嘅青衣體育館。
天心係長沙老城區，聚集咗長沙60%嘅歷史文化景點，比如天心閣、白沙井、第一師範、賈誼故居、太平街。天心之前嘅歷史同長沙城，喺秦朝時劃天下爲36郡，呢度屬長沙郡臨湘縣，漢代時屬長沙國，到隋朝開皇九年，臨湘縣改名長沙縣。
1934年，長沙城設4個區，呢度屬第二區，6月成立區所，駐朗公廟，轄4坊15保。1938年，長沙市改區坊保甲四級爲鎮保甲三級，呢度分屬黃道鎮、禮賢鎮、天心鎮。當年文夕大火後，長沙市府裁撤，併入長沙縣，長沙城分屬城南、城北二鎮。
1942年恢復市府，長沙城分屬城東、城西、城南、城北、城中五個鎮。1944年1月，鎮鄉改區，長沙城區分成東、南、北、會春、文藝、金盆、嶽麓等8個區，當年6月日本佔領長沙，遞年2月設城南鎮，8月抗戰勝利之後恢復城南區，轄8保，1947年2月拓充爲14保453甲，後調整爲192甲。
1949年8月5號，長沙政權易手，沿襲咗城南區，區所喺下黎家坡。1955年5月，城南區改名南區。1960年4月，區變妙高峰人民公社，駐席草田7號，轄8個分社。1961年9月26號，恢復城南區，1968年成立革命委員會，代替咗人民委員會，1980年10月28號恢復南區。
2014年6月反對新界東北發展運動期間發生嚴重衝突之後，政府決定加強保安，同年8月加咗圍欄，亦唔再向公眾開放。呢個安排一路到2017年12月28號先至改做局部開放，圍欄亦繼續保留。而當局限制市民出入公民廣場嘅安排亦惹嚟司法覆核，最後法官裁定呢啲限制係違憲嘅。
鷹嘜係煉奶牌子，由Gail Borden喺1856年發明，同年開始喺美國售賣，當時煉乳作為奶製品唔使雪凍就可以長時間保存同埋運輸，係一種突破性嘅技術，而且因為同時南北戰爭，軍方同埋平民對煉奶有大量需求，令公司迅速發展而遍佈世界。
和田清喺日本神奈川縣出世，細紋仔時讀高座郡小學，中學就讀東京第一高等學校，然後考入東京帝國大學文科大學史學科，1915年攞到學士學位，入東京帝國大學文科大學史學科東洋史學專修科深造三年。1917年攞到學位後做過中央大學預科講師同埋東京帝國大學講師。
喺1938年，歐洲領袖簽咗慕尼黑協定，因爲呢個地區當時主要都係講德文，而英法都想綏靖希特拉嘅泛德主義，所以將呢個地區交入納粹德國嘅手中。喺二次大戰之後，捷克斯洛伐克恢復統治，而當地嘅德意志人被迫強制遷徙，所以依家嘅人口已經主要都係捷克人。
你媽死了，係一句中國大陸網民經常喺同其他網民衝突嘅時候，用嚟侮辱對方，特別係討論同中國相關嘅衝突爭議，未能提出合理論據但又要辯論上維護中國，或者繼續自己對其他人嘅無理霸凌。不過，有時中國大陸網民之間打機，有時輸咗，亦會出現呢句話。
喺泰國，有啲人創造咗「Nmslese」，用嚟揶揄理虧唔夠人講嘅中國大陸網民。中國大陸男星蔡徐坤有支持者曾經被誤導呢個詞語有正面意思，唔小心送咗呢個詞畀佢，後來為咗化解尷尬，就像呢個字美化成「Never mind the scandal and libel.
陳紫萱讀16歲就已經有演出舞台劇嘅經驗，不過中學畢業後未有即刻報考香港演藝學院，而係走去讀科學課程，期間亦有參予唔少劇場演出，到2020年先至報考演藝學院兼獲取錄，不過咁啱遇到有經理人公司想簽佢做電影演員，最終佢讀咗好短時間就決定退學，同經理人公司簽約，主力拍電影。
其他參演作品包括Amen Theatre《愛情部隊鍋》、思定劇社《香江歲月情》以及其他短片及微電影拍攝。2021年成為宏寰文化傳播旗下藝人後，同年擔任吳浩康《十倍速》MV女主角，同年11月，由盧瀚霆 、李靜儀  同蘇皓兒 等人演出電影《假冒女團》正式上映，票房接近$800萬，成為2021年港產片票房十大。
中國禮儀之爭，係發生於清代康熙年間，羅馬天主教會對於中國傳統祭祖同祭孔儀式係咪能夠畀天主教教義所接受嘅一場論爭。狹義嘅中國禮儀之爭只係指18世紀初北京康熙皇帝同羅馬天主教教皇之間嘅一場論戰，而廣義就可以從明末天主教耶穌會士始入中國開始計起，直到1939年羅馬天主教宣布廢除以往對中國禮儀嘅禁令，允許中國天主教徒祭祀祖先同埋祭孔嘅儀式為止，有三百幾年歷史。
中國禮儀之爭主要包括術語問題同禮儀問題兩部分。術語問題部分主要係討論喺中國應該選用咩中文詞彙嚟表達基督宗教之中對於「神」嘅概念，而禮儀問題部分就討論中國天主教徒可唔可以依傳統進行祭祖祀孔嘅禮儀，同埋呢類禮儀能唔能夠畀基督教神學所容忍。
耶穌會會士覺得祭祖同祭孔儀式並唔係迷信習俗，並且喺一定程度內能夠畀教會所接受，但係多明我會同方濟各會就持相反意見，並將呢個議題提交上羅馬。1645年，傳信部根據多明我會所提交嘅報告，譴責天主教徒參與祭祖祀孔嘅儀式，認為係唔符合天主教教義，即使之後傳信會考慮咗耶穌會方面所提出嘅觀點，但依然喺1656年下令禁止天主教徒參與呢啲儀式。
呢場爭論其後喺歐洲頂尖大學引發廣泛討論，先後有八名教皇以及康熙帝捲入呢場論爭之中，並且引致羅馬教廷嘅反覆干預。直到17世紀末好多多明我會同埋方濟各會傳教士轉而支持耶穌會方面嘅觀點，但仍然冇被羅馬教廷所接受。
直到兩個世紀後羅馬教廷至重新審視問題，喺1939年教宗庇護十二世下令容許天主教徒參與祭孔儀式同在旁出席祭祖儀式。1962年至1965年舉行嘅第二次梵蒂岡大公會議定下教會儀式盡可能容許本土文化禮儀嘅大原則，祭孔祭祖儀式終於畀羅馬天主教教會所認可，為爭議三百多年嘅中國禮儀之爭畫上句號。
曹越，人稱十三妹，用過藝名曹靖恩，係嚟自中國大陸嘅香港女藝人，湖北荊州出世，喺深圳成長，2010年參選中國小姐香港賽區攞到季軍，2012年香港演藝學院戲劇學院學士畢業，主修表演。而家係節目主持、演員同模特兒。
盧馬信奉天主教，佢對自己嘅私生活一直保持穩秘，甚至多次透露唔同嘅生日日期，令身世更撲朔迷離。佢嘅筆名「伊力．盧馬」取材自演員及導演Erich von Stroheim同埋作家Sax Rohmer。 盧馬喺巴黎修讀歷史並取得學位，又涉獵文學、哲學、神學。
盧馬最初做教師。1940年代中期，佢辭咗教師份工，搬到巴黎做自由身記者。1946年，佢用筆名Gilbert Cordier出版小說《伊麗莎白》。移居巴黎後，佢開始去蒲法國電影園搞嘅電影放映會，仲識咗尚盧高達、杜魯福、查布洛、積葵·利維特嗰幫日後成為法國新浪潮嘅人。
1950年，盧馬、積葵利維特、尚盧高達創辦雜誌《電影公報》，但喺1951年佢哋就改為加入巴贊創辦的雜誌《電影筆記》。盧馬好快就喺《電影筆記》建立佢與別不同嘅風格，文筆雖然冇咁尖銳，但行文流水且善用提問。
相比其他《電影筆記》影評人，盧馬畀人視為相對政治保守，但係喺做雜誌編輯期間，對雜誌的影響力好大。盧馬最初用真名發表影評，但自1955年後就改用筆名伊力盧馬，以防反對佢加入電影界嘅家人知道佢參與電影圈。
1957年，盧馬同查布洛合寫書本《希治閣》，書中聚焦希治閣嘅天主教背景，被認定係二戰之後最有影響力的電影書籍，令原本只被認為係純粹娛樂嘅希治閣變得光芒四射。書中提出嘅「作者論」亦被作為重新審視美國電影的方法。
1950年，盧馬拍咗佢第一齣16米厘短片Journal d'un scélérat。1951年，佢拍咗由尚盧高達監製兼做演出嘅12分鐘長嘅短片Présentation ou Charlotte et son steak。
之後佢咗幾部短片。1958年，佢拍咗查布洛監製，片長一齣20分鐘嘅短片《維朗妮與她的笨學生》。1959年，查布洛嘅製作公司AJYM拍製盧馬第一部劇情長片《獅子星座》。1962年，盧馬夥同巴比．蘇達創立「洛桑電影製作公司」。
完成「道德故事」系列後，盧馬先後喺1976年拍攝小說改編電影《女侯爵》，喺1978年拍攝另一改編作品《柏士浮》，前者獲得好評，後者卜火戈山畀人彈到飛起。1980年，盧馬開展佢第二個電影系列「喜劇與諺語」，每齣電影都圍繞一個諺語。
系列第一部《飛行員的妻子》以及第二部《好姻緣》都不受影評讚賞。第三部《沙灘上的寶蓮》則令佢響第33屆柏林影展贏得柏林影展最佳導演銀熊獎。盧馬指自己早在1950年代已構思《沙》片，又話當年諗法係搵碧姬芭䕪主演。
盧馬話自己唔係拍完一片先構思另一片，好多構思一早已有，多年後先拍成電影。系列第五部電影係《圓月映花都》。盧馬將系列第五部電影《難得有情郎》的首映交給收費電視Canal+,透過同電視台合作以擺到資金拍攝。
盧馬係1990年代展開第三個電影系列「四季曲」。到1999年，以79歲之齡完成系列最後一部《秋天的故事》。2001年，盧馬獲頒第58屆威尼斯影展榮譽金獅獎，表揚佢畢生電影成就。2007年，佢拍攝遺作《牧羊人之戀》，並且喺威尼斯影展首映時宣布退休。
盧馬作品中嘅角色多涉及關於個人面對慾望嘅爭扎，角色言行之間嘅矛盾往往構成戲劇嘅張力。佢認為面部大特寫同音響效果會破壞第四道牆。佢又喜好畀電影中嘅角色來回踱步、揸車、踩單車、搭火車返工，令觀眾感受到角色部份生活。
佢嘅作品唔少都係關於廿幾歲年輕人係沙灘或者渡假勝地發生嘅事情。場景多數係陽光、藍天、綠草地、水清沙幼嘅沙灘上。盧馬回應點解佢嘅作品主角多數都係年輕人時，答話佢唔善於同老人相處，唔能夠同四十歲以上嘅人溝通。
盧馬喜好用非專業演員。佢往往係開鏡前搞多次排戲，反而正式拍攝時間好短。佢通常會順序拍攝，亦唔好顛倒時序拍攝。佢嘅角色經常好長時間嘅討論，有關於愛情，也有關於文學哲學，而角色大部份都係中產階級或者受過大學教育嘅。
1957年，佢同Thérèse Barbet結婚，兩人生咗兩個仔。盧馬私下係一個虔誠嘅天主教徒，又係一個狂熱環保人士。佢多年唔用電話，亦拒絕坐車，稱汽車係「不道德嘅污染物」。佢多年來每朝都漫跑兩里路到辦公室。
劉婉芬阿爸過身之後，婉芬被張家收留，重同少爺張志雲相戀。陳德同老闆個女黃玉顏情投意合，點知志雲阿媽將婉芬許配俾陳德，又要陳德做媒撮合志雲同玉顏。可憐兩對戀人被錯點鴛鴦，只好扮假夫妻呃著先，好彩最後真相大白，大家換返啱。
《刻不容援》係一部2019年嘅美國動作驚悚電影，由Joe Lynch做導演，Adam G. Simon編劇，套戲係翻拍2010年同名嘅法國電影《Point Blank》。主演係法蘭克葛里盧、Anthony Mackie、Marcia Gay Harden、Teyonah Parris、Boris McGiver、Markice Moore。
愛滋病病例喺中國大陸已經有，大多數愛滋病病毒感染同吸毒、賣淫同埋性傳播途徑有關，曾經有段時間發生過「血禍事件」，輸血傳播亦佔咗一大部分。目前中國大陸愛滋病病毒感染人數大概喺43萬至150萬之間，亦有統計畀出比呢個範圍更高的數據。
1990年代，中國政府認為愛滋病嘅主要傳播途徑係異性間嘅性行為同埋吸毒。愛滋病防治工作者高耀潔同好多體制外人士認為，愛滋病喺中國傳播嘅主要途徑係採血、輸血，以及內窺鏡檢查、胃腸鏡檢查消毒唔夠、手術醫生唔換手套等醫療途徑。
呢段時期，中國大陸愛滋病感染人數快速增長。到1999年底，中國大陸所有省份都有愛滋病案例報告，說明愛滋病已經擴散到全國。同時愛滋病感染人群亦由高危人群開始擴散到社會各個階層。其中喺性工作者同男同性戀者間嘅傳播速度都有增長趨勢。
21世紀以來，隨住社會風氣不斷開放，中國大陸嘅愛滋病情況亦發生好大變化。2010年以來嘅調查顯示，性行為傳播已經成為主要途徑，尤其係男男性行為嘅愛滋病感染率一直居高不下。各地高校都有愛滋病感染嘅報告，大學生患者同老年患者呈現增多趨勢。
2007年11月29號，國務院防治愛滋病工作委員會辦公室、衛生部、聯合國愛滋病中國專題組聯合舉行《中國愛滋病防治聯合評估報告》專題新聞發佈會，公佈中國2007愛滋病最新資料。截至2007年10月底，全國累計報告愛滋病病毒感染者223,501例，其中愛滋病病人62,838例，死亡報告22,205人。
截至2007年底中國現存愛滋病病毒感染者同病人大概70萬，全人群感染率為0.05%，其中愛滋病病人8.5萬人，2007年新發愛滋病病毒感染者5萬，因愛滋病死亡有2萬人，喺5萬新發感染者中，異性性傳播佔44.
轉錄係指基因表達嗰陣細胞將DNA變成mRNA嘅過程。轉錄係基因表達嘅第一步，喺呢度，RNA聚合酵素將特定嘅基因片段複製成RNA分子。DNA同RNA都係核酸分子，佢哋通過一種互補語言，借助對應嘅酵素嚟互相轉化。
係轉錄嗰陣，RNA聚合酵素讀取DNA序列，複製出一條互補嘅，反向平衡嘅RNA分子。同DNA複製唔同嘅係，轉錄產生一條互補嘅RNA分子，呢條分子含有尿嘧啶，而DNA就含有胸腺嘧啶。重有，同DNA複製唔同嘅係，轉錄唔需要一段引物嚟初始化RNA嘅合成。
轉錄係基因表達嘅第一步。被轉錄成RNA分子嘅DNA片段叫做轉錄單元，佢至少編碼一個基因。如果嗰個基因係編碼蛋白質嘅話，轉錄嘅產物會係信使RNA，即mRNA，而信使RNA會繼續通過轉譯嘅過程產生蛋白質。
Burkovskis喺11歲第一次嘗試整音樂。佢17歲嗰陣，爲咗成爲音樂製作人，而買咗個FL Studio同埋一個常見嘅數碼聲音工作站。佢原本係冇有關音樂嘅學歷，而係喺YouTube度靠睇教學嚟自學。
就係因為想令自己紀錄良好，所以猶太人會喺呢十日「敬畏嘅日子」入面懺悔。猶太人認為，喺得到上帝寬恕之前，先要得到同伴寬恕，所以喺呢十日懺悔裏面，猶太人會四周圍去搵一啲自己得罪過嘅人，或不知不覺中得罪過嘅人，然後向呢啲人要求寬恕自己。
猶太人喺呢個新年入面，會一家人坐埋一齊食飯，佢哋會食一啲蘋果蜜餞或者沾有蜂蜜嘅蘋果、麵包，象徵之後一年嘅日子會甜蜜同幸福，亦會食代表吉利嘅魚同梯形嘅嘢食例如石榴。亦有啲唔吉利嘅唔會食，例如花生或者合桃之類嘅果核，因為個發音唔好意頭所以唔會喺新年食。
尼基塔·謝爾蓋耶維奇·赫魯曉夫係前蘇聯最高領導人、蘇聯共產黨中央委員會第一書記、蘇聯部長會議主席。1956年發表過批評對斯大林個人崇拜嘅秘密報告，並喺任期內積極實行去斯大林化政策。曾經發動中蘇論戰並造成中蘇交惡，亦同古巴導彈危機有密切關係。
其實呢個站最先喺1997年嘅《廣州市城市快速軌道交通線網規劃研究》講嘅方案A入面嘅4號綫嘅車站，就喺而家呢度。但係喺2003年嘅規劃方案入面話，嗰時4號綫就改成而家嘅8號綫車站。之後就變成8號綫西延段嘅車站，就加入咗舊二號綫一分為二嘅工程入面，不過嗰時舊荔灣區近陳家祠一帶喺1997年受1號綫陳家祠站拆遷影響而令居民搬到同德圍一帶住而成聚集地。
隨後無耐，呢個站考慮解決同德圍一帶出行成日華山一條路嘅情況，而確定成爲8號綫北延段一部份，最後重定名做鵝掌坦站。不過車站位置喺增埗河西邊近前同德圍貨運場一帶，加上嚿地皮俾中國水產科學研究院睺實而唔肯搬走而向南搬到增埗一帶，變成「增埗站」。
米奇老味神奇屋係一隊香港獨立Rap組合，2015年由馬太福音、蜜蜂翁、奶油包、漢和仔、劈友方、健康華組成，作風特異內容多變，歌詞往往係大膽同圍繞社會禁忌，2018年喺Clockenflap音樂節表演。
喺2022年11月22號MakerVille旗下藝人組合ERROR宣佈舉行《明星生活ERROR Live Show 2022》，米奇老味神奇屋喺11月23號指摘ERROR抄襲佢歌名《明星生活》，不過網民就話佢哋《明星生活》MV嘅拍攝方式一樣都係抄F4嘅《流星雨》，又翻舊帳話佢哋2019年5月舉行《G風暴》演唱會同埋同年7月推出專輯《G風暴大碟》，亦同2019年4月宣佈開拍嘅電影《G風暴》撞名
岑嘉彥 Kelvin Shum係香港導演，香港出生。大學修讀戲劇嘅時期策劃多部戲劇作品，擔任演員、導演工作。離開澳洲後係上海戲劇學院進修。2013年起係美國深造電影製作修讀導演，係眾多片場學習及參與拍攝，包括華納兄弟同派拉蒙影業等、參與嘅作品有變種特攻、變種軍團、國定殺戮日 等。
係2020年回港、2021年執導首部劇情電影作品《源生罪》2022 完成制作、同眾前輩演員任達華、曾江、鮑起靜、吳家麗 等合作。係2022年導演電影作品《釀魂》同前輩姜大衞、香港一眾新生代演員盧瀚霆、朱柏康、吳肇軒、陳紫萱、郭翠兒、林耀聲 袁澧林 合作。
電影〈源生罪〉於世界多個國際電影節競賽，提名包括〈最佳外語電影〉，〈最佳導演〉，〈最佳新導演〉及〈最佳男女主角〉。並於美最佳圖三藩市影展獲得〈最佳導演〉、〈最佳電影〉、〈最佳男主角〉、〈最佳女主角〉。
環法單車賽係一項一年一度嘅大型公路單車比賽。通常每年7月舉行，每年比賽路線唔一定同上年相同，不過大約都係環繞法國一個圈，有時會出入周邊嘅國家。同「環意單車賽」以及「環西班牙單車賽」一齊被稱為「大滿貫」。
各段時間累積而得到嘅排名係總排名，所有賽段累計時間最短嘅會成為總冠軍。除咗總排名以外，環法單車賽亦有其他項目嘅排名方式，比如登山排名或者衝刺排名，各項排名嘅領先者都會有特定嘅單車衫。例如綠衫係衝刺冠軍、白底紅點衫係登山冠軍、白衫係表現最好嘅26歲以下參賽選手。
雖然每年路線都唔同，但係比賽一般有20個賽段，全長大約3000到4000公里。歷史上最短嘅一次係1904年，全程只有2420公里。最長嘅賽程係1926年，有5745公里。而家嘅環法單車賽通常以香榭麗舍大道為終點。
環法單車賽始於1903年，一般每年夏季7月初舉辦。環法單車賽同法國歷史上嘅「德雷福斯事件」有多少關係。阿爾法·德雷福斯係一個猶太裔嘅法國軍人，1894年被誣告叛國入獄。雖然兩年後真相大白，但係法國政府唔肯認錯。
事件公開後，法國社會開始正視反猶太主義，並引發一場大規模爭論。爭論中，有啲主張德雷福斯罪有應得嘅報界人士同埋廣告商唔滿意當時法國最大嘅體育報紙《Le Vélo》嘅立場，於是決定另外搞一本雜誌抗衡。新雜誌叫《L'Auto》，係當今法國《隊報》嘅前身。
第一場環法單車賽就係L'Auto為咗推銷，喺1903年開辦嘅。本來打算由巴黎經里昂、馬賽、波爾多等地方然後折返巴黎，係一個為期5星期嘅比賽，結果只有15人報名。L'Auto編輯德格朗日於是將賽程改為19號，並向參賽者發放補貼，最後有60人報名。
一開始，每屆環法單車賽都頒發獎金。1903年第一屆總獎金20,000法國法郎，自此後每年都有增長，2008年達到320萬歐元。除總決賽外，每一賽段以及每個一排名都有額外嘉獎。每一參賽隊伍都會得到一小筆出場費。
僅憑能量消耗嚟講，公路單車比賽遠遠高過大多數體育項目，一般人踩單車嗰時，身體產生大概150－200瓦特嘅功率，而單車選手比賽時候嘅功率大概有400瓦特。一個環法賽選手平均每日消耗8,000到9,000卡路里。
最初，參賽選手食藥為咗止痛。1924年參賽選手Henri同Charles Pélissier兩兄弟第一次公開坦白用藥嘅時候，佢哋提到嘅藥物包括可卡因、氯仿、阿士匹靈等。但係後嚟，服藥選手食藥唔係為止痛而係為提高成績。
1998年，環法選手因為攜帶多種興奮劑而被捕，法國警方之後突擊搜查幾個車隊嘅住處，又從另一個車隊（TVM)搵到禁藥證據。當年比賽進行到第17賽段嘅時候，所有選手抗議警方嘅手法。雖然經過調停後比賽繼續進行，但比賽到最後只剩得96個選手。
此後環法單車賽主辦單位同UCI加強內部嘅禁藥檢查，比如增加藥檢次數以及做針對EPO嘅新藥檢，並且同國際奧林匹克委員會合作。1999年一個獨立嘅藥檢機構「國際反興奮劑組織」成立。但此後仍然有選手因禁藥俾主辦單位踢出環法同埋俾UCI停賽，當中亦有頂尖高手，包括蘭斯岩士唐。
《旁觀者》係香港無綫電視拍攝製作嘅時裝懸疑電視劇，由周柏豪同王敏奕領銜主演，由吳若希、羅天宇、馬貫東、連詩雅、胡蓓蔚、謝東閔、周志康同鄧伊婷聯合演出，監製葉鎮輝。套劇圍繞住一位拒絕做「旁觀者」去對付逍遙法外嘅加害者嘅連環殺手，愛上一個女警嘅故仔。
香港濕地公園所在嗰塊地原本計劃做生態緩解區，用嚟補償返因為起天水圍新市鎮而冇咗嘅具生態價值土地。1998年，前漁農署同前香港旅遊協會展開咗一項叫做「國際濕地公園及訪客中心可行性研究」嘅計劃，睇吓可唔可以將嗰個生態緩解區擴展成為一個濕地生態旅遊景點。
研究結論係可以喺嗰度發展一個濕地公園，同時又唔削弱佢嘅生態緩解功能。香港濕地公園嘅發展更可以將嗰個生態緩解區提升成為一個集自然護理、教育同旅遊用途於一身嘅世界級景點。香港特區政府之後亦都將香港濕地公園計劃列做其中一個千禧年發展項目。
香港濕地公園喺1999年開始起，係香港第一個收費生態旅遊項目，用咗大概五億港元。公園分兩期發展，總共佔地61公頃。第一期展覽館已經喺2000年12月落成開放，而第二期展覽館亦已經喺2006年5月20號啟用。
呢個界別係第1屆香港立法局選舉首次出現嘅11個功能界別嘅其中之一，當時叫工程、建築、測量及都市規劃界，1991年第3屆香港立法局選舉改名做建築、測量及都市規劃界，2016年第6屆香港立法會選舉改用而家嘅名。
中華基督教青年會中學係一間由香港中華基督教青年會辦嘅中學。原址上環，2000年9月搬到天水圍，並於2008年轉為直資英文中學。2018年該校成為全港首間Google認可嘅Google Reference School，致力提升教學效能。
劉遵義教授，GBS，JP係香港經濟學家，亦係候選人資格審查委員會非官守成員。佢係貴州遵義人，鄉下喺廣東潮州，收尾落香港。2004年7月1號到2010年6月30號，劉遵義做香港中文大學校長。2009年1月21號到2012年6月30號，劉遵義做香港行政會議成員。
符偉樂，花名「樂哥」、「政壇三姓家奴」，香港親中陣營政治人，前任深水埗區議會議員，曾經效力過泛民主派政團民協、民主黨、前綫、社民連、人民力量，後來投奔親中陣營，曾參與第1屆香港區議會選舉至第6屆香港區議會選舉，但係每一屆都落敗。
前綫係香港一個泛民主派政治團體，響1996年8月26號成立。2008年11月一次會員大會通過同民主黨合併，但解散方案就通過唔到，最後喺2008年12月只得部分成員轉投民主黨。冇加入民主黨嘅成員，包括甄燊港等連同新成員，其後重新組織前綫，2010年9月9號正式重新註冊。
2004年立法會選舉，前綫嘅何秀蘭同45條關注組嘅余若薇合組名單參選立法會港島區選舉，但最終何秀蘭落選。一般相信何秀蘭之所以會輸，係因為民主派選戰策略失誤所致。由於呢個原因，前綫響第三屆立法會只剩劉慧卿一個立法會議員。
順化京城嘅中心係阮朝皇帝嘅宮殿順化皇城，皇城入面有正殿太和殿，阮朝帝后妃嬪居住嘅紫禁城，太后同太妃居住的壽祉宮、長寧宮，供奉祖先嘅太廟、世廟、肇廟、興廟、奉先殿等建築，同埋內務府、馬廠、象廠等等服務性機構，重有几暇園、瀛洲等園林。
喺皇城出面嘅順化京城，設有都城隍廟、社稷壇、觀象台、敷文樓、國子監、文廟、啟聖祠、賢良祠、機密院、六部、都察院、國史館、通政使司、淨心湖、藏書樓、火藥碪硝庫、慶寧宮、保定宮、宮監院、平安堂、武庫、鎮平台、恭宗廟、舒光園等等嘅政府機構、離宮同園林。
順化京城設城門十一座，南面係體仁門、廣德門、正南門、東南門，東面係正東門、東北門、鎮平門，西面係正西門、西南門，北面係正北門、西北門。明命元年五月設京城街道，體仁門內係體元大街，廣德門內係廣德大街。城內一共設咗九十五個街坊。
皇城東北、御河南面有淨心湖，湖中小島原本係火藥庫，之後改做阮朝皇室遊玩嘅離宮，四周圍牆，闢有夏薰門、春光門、秋月門、冬曦門四門，湖中有蓬萊島、方丈島同四達亭三座水中小島，重有蓬瀛殿、清心榭、南薰閣、天然堂、養性軒、淨心樓、碧藻門、紅蕖橋、綠柳橋、白萍橋、金鶯堤等景點。
喺順化京城嘅東北角，重設有凸出城外嘅小城一座，叫做鎮平台，設有鎮平門，係駐軍守城嘅要塞，周長738米，高20米，牆厚10米，周圍有寬22米嘅護城河，擺咗三門大砲同埋有座火藥庫喺度。阮朝後期，鎮平台變咗做法國軍隊駐紮嘅營地。
順化京城嘅出面，重設有香江行宮、神符行宮、順直行宮、順安行宮、翠雲行宮、虎園等阮朝時期嘅行宮建築，同埋南郊壇、先農壇、玉盞山神祠等等嘅禮制建築。城內同城外嘅宗教建築有靈佑觀、妙諦寺、天姥寺、國恩寺、慈孝寺。
岑潔儀係香港模特兒，有四分一泰國混血，2006年參加無綫電視節目《美女廚房》「美少女廚神爭霸戰」而做咗無綫電視藝員，最出名角色係2007年起處境劇《同事三分親》嘅Helena，到2012年跳槽到香港電視網絡至2015年約滿後離開。
陳苡臻中學讀真光女書院，2018年香港城市大學工商管理學士畢業，主修金融，畢業後做過兩年全職公共關係工作，2020年辭工後投入幕前演出，之後憑住YouTube頻道「試當真」嘅演出而畀網民留意。2021年佢有機會參演台慶單元劇《YOLO的練習曲》入面其中一位女主角。
1996年，佢循「推選委員會」選舉，晉身臨時立法會。1997年，民主黨嘅死對頭民建聯以取代張漢忠成為新界東名單第一位招攬佢加入，結果喺1998年選舉成為立法會議員，又響2000年成功連任。2003年，佢喺沙田區議會選舉中，以1,885票輸畀對手民主黨嘅何淑萍，第一次失去沙田區議會議席。
大學城北站嘅收費區喺站廳嘅中間偏東北嘅位，而西南邊係人行通道，四周圍俾車站嘅商舖圍住嗮。而收費區入面有好多部扶手電梯同樓梯往返月台都得。而專用𨋢喺車站嘅西邊免費區域入面，乘客如估有需要嘅話，可以向車站嘅工作人員查咗車飛之後嚟協助用。
另外，呢個站有條存車線響度。不過其中一邊嘅島式月臺有裝到月台幕門，但由於呢個島式月臺太窄，甚至有柱同扶梯擋住部分車門對應位，所以嗰邊嘅月台幕門冇裝到滑動裝置，凈係裝咗幾個推逳裝置。如估4號綫出現突發事件要入呢個站嘅存車線嚟疏散嘅話，列車停低咗重開埋門之後，乘客就一定要自己推開月台幕門先至可以入到月台度疏散。
呢個站最先喺2010年份地鐵規劃入面出現，嗰時方案雖然話提出將行緊大學城東南邊近嶺南印象園東南部份嘅4號綫一分為二，摱到12號綫入面，但方案冇人讚成而拋棄咗。後嚟改咗規劃連續經過4號綫首通段喺官洲同小谷圍入面行過嗰3個站。
呢個站係大學城入面嘅其中一座地鐵站，佢重係4號綫往返大學城嘅主要交通工具。喺呢個站入面，一般都係啲大學城入面嘅高校學生成日嚟呢度坐車嘅，重有啲係北亭村附近住嘅樓盤啲人。如估喺星期五晏晝同埋星期日傍晚，呢個站成日都有好多人上落。
《新假期》，原本叫《新假期周刊》，係香港休閒雜誌，主要講旅遊同飲食，1999年9月由英皇集團旗下嘅新傳媒集團創刊。2016年10月13號開始，佢同集團嘅《新Monday》、《東方新地》、《more》四本雜誌合併成一本雜誌，逢禮拜四出版。
舊時賓館廚房啲衛生設備落後，仲有管理不當等，1973年嘅廣交會舉辦嘅閉幕酒會度，發生咗由嗜鹽菌引起嘅食物中毒，酒會賓客同服務員有514人領嘢，當中有200幾人需入院治理，事件引起大陸內外嘅高度關注。事發後北京多部委隨即組成聯合檢查組，南下廣州做咗成半個月嘅調查。
東方賓館入面有800間客房、3間餐廳同埋一間可以坐到2000幾個人嘅有遠程會議同埋同聲傳譯系統嘅多功能會議室。酒店重整咗好多種康樂設施，包括陽光花園泳池、SPA同壁球室等。重有嘅係，呢間酒店重整咗500幾個車位嘅地下停車場、10000㎡嘅綠色中庭花園同商務中心、康樂中心、美容中心、豪華商場等各種配套設施。
京那巴魯國家公園由叫做沙巴公園信托局嘅組織管理。喺管理處周圍都可以見到小屋式旅館。遊客同登山者可以通過叫做「舒特拉保護區小屋」嘅私營公司預定住宿同登山向導。每個去往京那巴魯山嘅登山者都必須同有資質嘅嚮導陪同。
搬運工人，又叫搬運佬，係為其他人搬運貨物作為工作嘅工人，俗稱又叫挑夫。喺山區入面，幫助其他人從事登山活動嘅需要，揹運登山物品、料理烹煮、找地紮營、急難救援、巡山守望等，包攬呢啲工作嘅搬運工人，又叫「高山協作員」。
喺好多第三世界國家，重有唔少搬運工人被雇用，特別喺一啲領域，其中駱駝、牛、馬或者狗等動物，以及手推車、貨車、輪船、火車或者飛機等交通工具，無法取代傳統嘅人力搬運方式，或者呢啲替代方式唔實用。另外喺發展中國家，童兵亦都經常被強迫做搬運工作。
丘仔喺2004/05年度香港甲組足球聯賽結束後宣佈退休，開始培育青少年足球嘅發展，同埋加入做講波佬嘅行列。丘仔現時主要喺香港有線電視擔任講波佬，評述英格蘭超級足球聯賽同埋西班牙甲組足球聯賽嘅足球賽事為多，亦會喺香港商業電台擔任客席主持。
巴冷基也係哥倫比亞西北部嘅城市，係大西洋省嘅省城。座城位於馬打利拿河口打上13公里處。巴冷基也係哥倫比亞其中一個工業中心同重要埠頭。而家細隻啲嘅船停喺巴冷基也港，大船停去附近嘅深水港哥倫比亞港。巴冷基也同些那哈之間有鐵路相通。
黃昕然，JP，香港政府首長級公務員，職級係首長級丙級政務官，現任深水埗民政事務專員。黃昕然早年係香港學生運動活躍人士，曾經表明反對中國共產黨一黨專政，支持民主同法治體制。喺香港中文大學讀書期間做過中文大學學生會同新亞書院學生會嘅幹事會會長，以及香港專上學生聯會常務委員會主席，亦曾經同蔡子強、蔡耀昌同莊耀洸一齊編輯香港學運嘅著作。
1955年，佢以陸軍少尉嘅身份，畢業於桑赫斯特皇家軍事學院。佢響1961年升做陸軍上尉。1962年至1963年，佢曾經畀人派去香港。1970年，佢畀人派去駐守塞浦路斯英屬基地區。1973年升為中校。最終響1976年退役。
盧慧敏2013年入讀香港浸會大學食物安全及環境健康系期間，俾經理人睇中，開始做兼職模特兒，出名作品係幫藝人余文樂旗下女裝牌子Mad Girl拍廣告。2016年，佢幫viuTV拍短劇《Kai Pop》而開始出名，之後再繼續拍viuTV電視劇。
1958年，崔琦入讀美國伊利諾州奧古坦娜學院，主修數學。崔琦畢業之後考入芝加哥大學物理系，重喺1967年攞到博士學位。1968至1982年佢喺貝爾實驗室擔任研究員，做固態物理嘅研究。1982年轉任普林斯頓大學電機工程系教授直到而家。
1947年喺廣東番禺出世。老竇做過家族生意，但後來破咗產。之後去到香港發展，就喺電子廠做咗學師仔，到咗1969年，就向阿媽借咗10萬蚊創立咗升岡電子有限公司，但到咗1973年畀日籍商人呃咗200萬港元，事業亦跌落谷底，喺1979年，得到賭王何鴻燊夾份喺澳門開咗一間電子廠，喺1988年4月12號，佢一手創立嘅升岡電子有限公司正式喺港交所上市。
中國共產黨第三次全國代表大會於1923年6月12號至20號响廣州召開。會址位於廣州東山恤孤院路后街31號。陳獨秀、李大釗、毛澤東、蔡和森、陳潭秋、惲代英、瞿秋白、張國燾、李立三、項英等來自全國各地同莫斯科嘅代表近40人出席大會，佢哋代表咗全國420名黨員。
會議嘅中心議題係討論同國民黨合作、建立革命統一戰線嘅問題。陳獨秀喺報告中，着重說明咗中國共產黨決定同國民黨建立革命統一戰線嘅依據同過程。班代表就共產黨員以個人身份加入國民黨、建立革命統一戰線嘅問題進行咗熱烈嘅討論。
大會選舉陳獨秀、蔡和森、李大釗、譚平山、王荷波、毛澤東、朱少連、項英、羅章龍等9人為中央委員，鄧培、張連光、徐梅坤、李漢俊、鄧中夏5人為候補中央委員，由陳獨秀、蔡和森、毛澤東、羅章龍、譚平山5人組成中央局，陳獨秀為委員長，毛澤東為秘書，羅章龍擔任會計，負責中央日常工作。
中共三大根據馬克思列寧主義嘅策略原則同共產國際嘅指示，結合中國革命嘅具體情況，充分發揚民主，响分析中國社會矛盾同明確中國革命性質嘅基礎上，正確解決咗建黨初期黨內喺國共合作問題上存在嘅重大分歧，統一咗全黨嘅認職，正式確定咗共產黨員以個人身份加入國民黨，同國民黨進行黨內合作嘅策略方針，令黨能夠團結一切可能聯合嘅力量，共同完成反帝反封建嘅民主革命任務。
中共三大之後，响中國共產黨嘅推動下，孫中山先生對國民黨進行咗改組，確定咗聯俄、聯共、扶助農工嘅三大政策，召開咗國共合作嘅中國國民黨第一次全國代表大會，第一次國共合作正式建立，全國掀起咗聲勢浩大、轟轟烈烈嘅反帝反封建嘅革命群眾運動，順利進行咗北伐戰爭，促進咗中國革命嘅高漲。
呢個機場喺1979年啟用，1994年同1997年搞大，用咗960萬人民幣。1984年，機場升級成國際機場。而家佢係中國東北嘅交通樞紐，亦係黑龍江省最大機場。機場一年處理到600萬人次乘客，有多過五十條航線。
《出發2022》係由香港電台出品製作嘅微電影系列，由香港特別行政區成立25周年主題曲《前》嘅創作人擔任故事創作同製片。整個系列分為《手錶》、《幸運熊》、《空間魔術師》、《轉型》四個獨立故事，四位主角都係1997年香港回歸年出世嘅90後，喺2022年啱啱滿25歲。
劉深宜、陳卓華、鍾溥敏、麥洛新、陳惠棠、陳鳳珍、譚若欣、黃與國、陳國基、李旭賢、源榮岳、連小喬、李華勝、倪金鋒、賴積加、林可悅、方鳳宜、鍾雨倫、李葉健、秦小琴、鄭栢晞、張燕玲、錢詠儀、鄭曉薰、房昔垚、龐宇軒、陳春偉、胡志傑、譚永佳、何柏良、黃何清、楊華美、黃志華、陳德成、陳健全、蔡連興、李偉基、陸錦秀、謝潔儀、鄧培兆、杜宏傑、鄒國基、莫偉峯、丘文、朱玉卿、黎瑞琦、林玉珍、李漳明、尤志豪、黎震宇、劉佩珊、陳曉琴、邱柏霖、何彩鳳、甄玉嬋、連尉君、張詠榆、張紅艷、鄭皓雲、梁偉兒、何雙妍、候婉彤、劉素芳、文秀瓊、王國康、黎潔芳、黃嘉倫、呂劍英、黃葉玲、李秀蓮、許斯迪、陳國輝、劉嘉麗、潘桂蘭、鄭婉婷、李瓊、周子峰、黃何清、黃家愉、侯婉彤、楊肇輝、方日東、何澤權、潘文惠、余厚明
沙士病毒2型Delta變種，俗稱Delta變種病毒或印度變種病毒，係隻引起武漢肺炎嘅沙士病毒2型嘅變種病毒。2020年尾喺武漢肺炎大爆發嗰陣，呢隻變種病毒首先喺印度發現。2021年5月31號世界衛生組織命名做Delta變種病毒。
隱馬可夫模型係一種統計模型，攞來建模畀個系統係可以假設有潛在變數符合馬可夫過程嘅，個變數影響住個外顯變數、影響程度亦都需要通過觀察個外顯變數來估返。隱馬可夫模型相當於馬可夫鏈佮潛在變數模型嘅結合，其中啲馬可夫狀態值係啲潛在變數值，而觀察值係啲受狀態值影響嘅外顯變數值。
直白來講，隱馬可夫模型嘅提出係鑑於實際上好難搵到一串聯觀察到嘅值係直接服從到馬可夫鏈噉㤿尖條件嘅，即其中每隻觀察值會按順序衹受佢前續一隻觀察值嘅影響噉。所以，先至假設啲觀察到嘅零散值係另外受某個鬼鼠變數嘅一串狀態值影響、啲反而嚴格遵守返種㤿尖條件嘅、嚟建模。
盧比一詞源自梵文詞「rūp」或者「rūpyāh」，意思係經過精煉嘅銀。梵文詞「Rūpyakam」意思係銀幣。「Rupiya」呢個詞由1540年到1545年間統治印度嘅國王舍爾沙創出嚟，佢又引入Dam同Mohur兩個詞作為銅幣同金幣嘅名。
舍爾沙在位期間，Rūpaya呢個詞表示銀仔，1個Rūpaya相當於1個重178格令嘅銀幣。從嗰時開始，印度就一直用呢種硬幣，甚至乎印度成為英國殖民地之後都繼續用。到咗19世紀末期，1盧比一般嚟講可以兌換1先令又4便士，15盧比大概等於1英鎊。
盧比嘅價值係用銀含量嘅多少嚟衡量。不過到咗19世紀，大部分強大嘅經濟實體陸續採用金本位嘅貨幣體制，令到盧比貶值。當時，有人喺美國發現大量嘅銀，所以喺好多歐洲國嘅殖民地，銀兌金嘅比率大幅度下降。面對突如其來嘅變化，印度嘅標準貨幣迅速貶值。
繁體字同簡體字用唔同嘅引號，繁體字嘅引號呈兩個直角，而簡體字用嘅係西方式嘅引號，呈兩撇。引號易分為單引號同雙引號。繁體字先用單引號「……」，如果有需要嘅話再喺單引號入面用空心嘅雙引號『……』。相反，簡體字先用雙引號“……”，再用單引號‘……’。
袁寶華係中國經濟官員同行政官員。佢係中國經濟工業部長、資料部長、地產規劃委員會執行副主任同國家經濟委員會主任。從1985年到1991年，佢做過中國人民解放運動嘅代表。佢識得中華人民共和國企業家朱鎔基。
德朗邨，香港公共屋邨之一，喺九龍啟德承啟道二十八號，英文叫Tak Long Estate。行政上歸九龍城區，香港房屋委員會劃入九龍西。二〇一三年入伙。屋宇設計為非標準型。一共有九座，分別係德璋樓、德瑞樓、德琦樓、德瑜樓、德瓏樓、德珊樓、德瑤樓、德瑩樓同德珮樓。
泰國人民民主聯盟，俗稱黃衫軍，係一班反丘達新群眾，着黃色制服。2008年11月，泰國人民民主聯盟嚮泰國首都曼谷素萬那普國際機場集會，反對丘達新勢力支持嘅政府，認為民選總理丘達新涉及嚴重貪污而要丘達新落台同解散國會。
第2屆印尼總統選舉喺1998年3月10號舉行。根據當時嘅憲法，人民協商會議攞到選舉總統嘅權力。現任總統蘇哈托就宣佈參加呢次總統選舉，佢揾咗哈比比做佢副手，一直到咗結束報名參選都冇其他人出嚟同佢競爭，所以蘇哈托唔使經過投票就成功連任，咁樣意味著蘇哈托可以一直做到2003年。
《九評共產黨》簡稱《九評》，係一系列評論文章，主要針對中國共產黨政治觀點，以及佢統治中國大陸期間嘅影響。文章後嚟結集成書。文章發表於《大紀元時報》，該報以美國爲基地，人員同中國共產黨鎮壓嘅宗敎組織法輪功有關。
套評論喺2004年11月開始喺《大紀元時報》上連載，家下已經集結成書，喺中國大陸以外出版，亦剪輯成紀錄片，以大紀元時報網絡同其他途徑傳播。亦譯成英、日、德、法、韓、俄、西班牙、越南、意大利等多隻語言。
《大紀元時報》喺社論《九評共產黨》發表後並作出咗「大紀元鄭重聲明」，文中揭示中國共產黨事關從古至今做過嘅種種導致大量人口非正常死亡嘅唔人道行為，最後只會「天滅中共」，因此發起中國人「退黨」偉業，力勸中國人退出中共黨、團、少先隊員以保有美好嘅未來。
基督科學教會香港第一分會教堂喺1912年落成，由基督科學教會起，係香港同亞洲嘅第一分會。第二次世界大戰期間被徵用改做馬廐，戰後重修，並喺1956年加建咗翼樓，自此之後都未有重大改動過。建築樓高兩層，屋頂中央呈金字塔形，入口有典雅嘅石柱同門廊。
第一次中東戰爭係以色列同阿剌伯國家喺1948年嘅一場仗。嗰年以色列復國令到巴勒斯坦人同阿剌伯聯盟非常不滿，阿剌伯聯盟向以色列宣戰。喺高質素嘅戰鬥人員同美國支援下，阿剌伯聯軍始終無辦法打贏以色列，經過幾次停火同重新開戰之後，雙方喺1949年簽停戰協定。
聚賢居英文名正確寫法係「CentreStage」，冇吉位嚮個字中間，而「C」同「S」字母係大寫。呢個名借咗澳洲一座同名藝術建築物改成。代表有品味作品。又英文名「Centre Stage」，係一套溫馨勵志外文片，中文名叫《舞國英雄譜》 Stage。
她1997年喺加拿大多倫多懷雅遜大學新聞系畢業，讀書期間已喺多倫多Fairchild TV 及Radio 兼任記者 ，1995及96年暑假返香港先後喺有線電視冋無線電視英文台實習，1997年加入亞視新聞擔任高級記者兼新聞主播。
大埔滘車站，又叫大埔滘火車站，初時叫大埔車站，係響香港新界大埔滘已經拆咗嘅火車站。當時係九廣鐵路英段響大學火車站同大埔墟火車站之間，響大埔滘河口，對住大埔海。當時火車站係連住街渡碼頭，有街渡送人去大埔海附近唔同村落。
大陸性氣候成日有顯著嘅年度溫度變化。佢哋往往發生喺中緯度地區，溫度唔受海洋呢啲水體嘅影響。大陸性氣候主要發生喺北半球，呢個地區喺溫帶緯度上面有大型陸地，啱嗮呢類型嘅氣候發展。中國北部同東北部、歐洲東部同東南部、伊朗西部同西北部、加拿大中部同東南部同埋美國中部同東北部嘅大部分地區都係呢這種氣候。
無制限OT編集団係香港電視娛樂ViuTV嘅節目製作團隊，核心人物包括編導劉諾衡同埋身兼旁白、編劇、資料撰稿嘅麥可暉，2019年2月4號埋班，出道作係《花姐ERROR遊》，因為製作出嚟嘅節目作風大膽破格，而且經常喺自己製作嘅節目度出鏡，所以建立咗一定嘅知名度。
明凱，網名諾言或Clearlove，係中國大陸嘅電子競技玩家，湖北武漢人。2012年加入電競界，曾經加盟過Team Phoenix、WE同EDG等戰隊做職業玩家。2016年11月8號試過喺《英雄聯盟》遊戲攞過全明星獎同埋年度最受歡迎選手等獎。
社會主義國家，就一般定義嚟講，就係實行社會主義制度嘅國家，或者採用社會主義意識形態嘅國家，政體為共和制。其中嗰啲長期實行共產黨一黨執政，並信仰馬克思列寧主義同佢衍生理論嘅國家又被稱為『共產主義國家』，即『狹義嘅社會主義國家』。
喺呢啲國家範圍內同其他認可呢個制度嘅國家內被稱為社會主義國家，實行社會主義制度。共產主義國家可以存在一啲合法嘅政黨，但國家嘅憲法只會將執政權賦予共產黨。因而喺呢種情況下，國家與共產黨嘅機構會密切地聯繫埋一齊。
雖然朝鮮民主主義人民共和國仍宣稱該國為社會主義共和國，但鑒於該國已經刪除咗共產主義同馬克思列寧主義作為黨同國家嘅指導思想同意識形態，因此喺定義上冇被列入狹義嘅社會主義國家中。而中國官方嘅部分人士已承認朝鮮民主主義人民共和國唔係社會主義國家，因為朝鮮勞動黨早已經喺1980年放棄馬列主義而將主體思想確立為唯一指導思想。
由於對馬克思主義嘅理解同政治目的唔同，唔同類型嘅馬克思主義者對『咩叫社會主義國家』有完全唔同嘅睇法。對於所有反對史達林主義嘅馬克思主義者嚟講，例如民主社會主義者認為『冇民主就冇社會主義』，托洛茨基主義者認為『一國唔可以建成社會主義』並反對蘇聯嘅官僚體制，部分西方馬克思主義者例如赫伯特·馬爾庫塞等人則認為蘇聯等國係將馬克思主義扭曲成為專制統治辯護嘅工具，蘇聯係一個唔民主嘅、官僚體制嘅國家而並非真正嘅社會主義。
『共產主義國家』呢個提法都係自相矛盾嘅，因為喺馬克思主義嘅歷史觀上『共產主義社會』裏係唔存在國家機器嘅。馬克思同恩格斯本人並冇提過一黨專政嘅觀點，亦都支持普選同結社自由。巴黎公社係一個全民直接選舉、多黨制嘅政權。
羅莎·盧森堡、卡爾·科爾施同列夫·托洛茨基都曾批判過蘇聯布爾什維克嘅一黨專政模式。社會主義民主喺理論係全民嘅，普選則包括普遍擁有選舉權同被選舉權。而喺一黨專政嘅體制下，國家最高領導人同地方最高領導人只可以係當地嘅共產黨黨委書記，無黨派人士同衛星黨人士無法參選，咁就相當於被剝奪咗被選舉權，與人人平等嘅社會主義民主係絕對矛盾嘅。
喺西方國家，對於係咪存在『社會主義國家』，或者講係唔係可以用『社會主義』來形容國家，仍存在爭議。喺好多人睇來，社會主義只可以用來形容經濟或社會，但唔可以形容國家政權，因此唔存在所謂嘅『社會主義國家』。
對於社會主義陣營國家，西方普遍認為雖然佢哋自稱係『社會主義國家』，但佢哋唔係真正嘅社會主義，甚至冇社會主義性質，原因同樣主要在於對社會主義嘅理解存在差異。相對嚟講，西方國家所講嘅社會主義多指社會民主主義同民主社會主義，例如加拿大、北歐五國之類嘅福利國家同法國社會黨、英國工黨之類嘅社會黨國際政黨所主張嘅社會主義，以及拉丁美洲嘅一啲由社會主義政黨執政嘅多黨制國家。
西方國家一般稱蘇聯、中華人民共和國、越南、古巴等由共產黨執政嘅社會主義國家為『Communist state』，即『共產主義國家』。亦有啲西方學者認為社會主義陣營國家實行嘅經濟制度屬於社會主義，故稱之為蘇式社會主義。
另外，西方學者都對馬克思主義同社會主義陣營國家之間嘅具體關係進行咗區分。雖然絕大多數社會主義陣營國家都聲稱以馬克思主義為最高信仰，但有唔少西方學者認為佢哋信仰嘅根本唔係馬克思主義，或者講唔係真正嘅馬克思主義，而係列寧主義，甚至係史達林主義，呢個都係蘇式社會主義呢個名嘅由來。
社會主義陣營國家認為自己就係社會主義國家，而且只承認嗰啲同自己制度相類似嘅國家先至係社會主義國家。社會主義國家嘅標誌係實行生產資料公有制，並往往採用一黨制，因此西方又稱之為『共產主義國家』。目前世界上冇完全意義上嘅共產主義國家，其中共產主義係最高目標，而社會主義係過渡階段。
其中中國仲提出咗社會主義初級階段理論，中華人民共和國稱自己目前處於『社會主義初級階段』，呢個係一個獨有嘅提法，走嘅係中國特色社會主義，由國營企業主導嘅市場經濟路線。另外，國名中出現『社會主義』字樣嘅國家唔一定係社會主義國家，冇出現『社會主義』字樣嘅國家未必唔係社會主義國家。
共產黨掌握政權主要好似蘇聯、中華人民共和國咁樣通過國家內戰，由城市精英主導革命，或通過農民起義奪取政權，走上社會主義道路。社會主義國家建立後，大多都加入咗社會主義陣營，都有一啲國家因為同蘇聯發生爭執而退出咗社會主義陣營，如狄托領導嘅南斯拉夫社會主義聯邦共和國、毛澤東領導嘅中華人民共和國、霍查領導嘅阿爾巴尼亞社會主義人民共和國等。
1989年到1991年間，蘇聯同東歐發生咗劇烈嘅政治動蕩，共產黨紛紛失去政權，蘇聯解體同東歐劇變使得社會主義國家嘅數量急劇減少，令剩返嘅社會主義國家產生咗空前嘅危機，仲開始咗意識形態分裂。以朝鮮為代表嘅社會主義國家繼續實行過去嘅方針政策，而以中國為代表嘅社會主義國家開始改革。
對於改革嘅社會主義國家，喺好多西方人眼中已經唔再屬於社會主義國家。而好似朝鮮民主主義人民共和國咁樣嘅原強硬史達林主義國家都已經『變質』嘞。但鑒於對『社會主義國家』概念本身就好難畀出一個絕對嘅定義，咁所以對於改革嘅社會主義國家仲算唔算係『社會主義國家』，而家都好難畀出明確嘅結論。
其中，例如圭亞那、印度、葡萄牙、坦桑尼亞、斯里蘭卡等民主國家嘅憲法中規定有社會主義，而緬甸、利比亞、伊拉克、敘利亞等非民主國家嘅憲法中都曾經規定有社會主義。總之，亞非拉地區尤其係拉丁美洲嘅部分國家政府經常嗌住社會主義口號推行自己嘅模式，佢哋認為自己係『有本國特色嘅社會主義』。
譚坤倫，喺香港出世，而家係無綫電視合約男藝員。2011年參加功夫新星 ，之後同年參加第25期無綫電視藝員訓練班而加入無綫電視，依家係旗下合約藝員。2013年係劇集《On Call 36小時II》飾實習醫生丁志傑。
1981年畢業於北京大學法學院法學碩士，1982年經外交部推薦出外留學，響哥倫比亞大學攞到法學碩士學位。跟住入讀耶魯大學，1984年攞到法哲學博士學位。讀完書之後曾經響外國嘅事務所實習，亦到過香港孖士打律師行打工。
《紅雀特工》係一部2018年嘅美國間諜驚悚電影，由法蘭西斯羅倫斯執導，改編Jason Matthews嘅英文同名小說《Red Sparrow》。主演係珍妮花羅倫絲、祖爾艾哲頓、Matthias Schoenaerts、謝洛美艾朗斯。
寶其利街，係香港九龍紅磡嘅一條馬路，由寶來街開始，去到漆咸道北。寶其利街雖然係一條連貫嘅街道，但係寶來街至機利士南路嘅一段係單線西行嘅車路，而機利士南路至漆咸道北就係單線東行，兩截路中間嘅十字路口設有石壆同鐵柵隔開，無論係行人定駕駛者無法由一邊直接過去至另一邊。
昔日嘅寶其利街夾機利士南路嘅路口有兩座單層式街市，而機利士南路同孖庶街之間嘅寶其利街路段曾經係行人專用區，不過去到90年代，嗰個街市拆咗之後，嗰個路段就變返做行車路段，而每逢清晨時份，嗰度都有一班小販喺行人路段擺檔，被當地人視之為「天光墟」。
滑水梯又稱為水上滑梯，係水上樂園或泳池裏面嘅一種遊樂設施，類似瀡滑梯，不過唔同嘅係，滑水梯會有水由頂部流落嚟，以加快下滑嘅速度。滑水梯有唔同嘅大細、斜度、高度同弧度。玩家需要根據滑水梯嘅設計，直接坐係滑水梯度玩，或者要坐喺專用嘅水泡或特定用品上面玩。
彩陶文化，又叫做仰韶文化，係喺中國發現嘅新石器時代文化。大概係公元前5000年到公元前2000年，主要響黃河中游。呢個文化最明顯係有好多彩陶，即係陶器上面畫好多彩色花紋，因為咁就叫做彩陶文化。呢個文化重有好多石器同骨器。
彩陶文化響呢面唔係咁一定致，各時各地各適其適。呢陣時主要係種粟，即係小米。亦都見到有啲村就種米或者麥。至於係刀耕火耨定係精耕細作家下都未有定論。部份中期彩陶文化有加高地台起糧倉，可以蓄糧，唔怕畀水浸濕。
彩陶文化以農業為主，村有大有小，大村啲屋有一定格局，而挖埋溝圍住條村。村外面有墓有窰。村屋有圓有方，初時圓多，單房，後尾就方多，多房。屋牆係泥做，加草混成，有啲有木架撐。牆外面多數包草燒過，等佢硬淨啲同無咁易浸濕晒。
手球運動係喺1898年由丹麥人Holger Nielson所創，佢利用室內場地首創七人制手球，比賽方式係喺室內場地兩邊各擺一個龍門，雙方各派七名球員以手傳波接波以及射門。Holger Nielson並喺1906年制定手球規則。
同一時期，德國亦有一項類似手球嘅運動，稱為門球。係德國人Carl Schelenz所發明、適合女性嘅運動。1920年，Carl Schelenz參考門球規則制定咗11人制手球嘅規則，並極力推廣，自此手球成為歐洲地區極為流行嘅一項運動。
《買樓狂想#曲》畀電視台歸類做「實況娛樂」，但第10集入面，主持到沙田水泉澳邨一個公屋單位做家訪，被揭發「受訪者」係由舞台劇演員黃劍冰扮演，但成集節目都無交代到「受訪者」嘅演員身份，亦無交代家訪情節純粹係戲劇，被質疑係「假人騷」。
日本歷史教科書爭議係指圍繞日本國內歷史教科書而衍生嘅爭議，主要爭論圍繞書中嘅近代史等課題，亦涉及日本文部科學省教科書檢定同採納等議題。日本歷史教科書問題唔止引起日本國內關注，週邊國家好似中華民國、中華人民共和國、俄羅斯、北韓、南韓以及其他東亞及東南亞國家，尤其關注日本嘅歷史教科書點樣記載同評價日本喺第二次世界大戰期間嘅行為。
半山壹號，以前叫做歌珀山，係喺香港九龍靠背壟嘅一個豪宅。半山壹號喺何文田天光道、常盛街同土瓜灣靠背壟道交界嘅西南面 ，前身係天光道警察宿舍，由長江實業同南豐發展合作，分五期發展。地皮係由勾地拍賣所得，喺2004年10月12號用港幣94.
2億成交，係香港第二高賣地成交價，僅僅低過藍灣半島嘅118.2億，之後就開始拆樓。承判商係保華建築營造，預製組件係由預力剛混凝土製品有限公司建造，多項工程係由「天和工程有限公司」承建。由於項目好近香港建築扎鐵商會會址，所以成為2007年香港紮鐵工人罷工爭取加薪事件罷工嘅主要集中地。
19世紀，喺中國嘅外國差會都出版咗自己嘅中文《聖經》譯本，每個譯本喺用詞同翻譯原則上都有差別。傳教士憂心中國信徒面對多個譯本無所適從，希望有一本聯合譯本。當時好多人期望用淺白文言為聯合譯本嘅文體，因為既有《聖經》應有嘅典雅文氣，讀書人亦可以接納，又因為文字比較淺易，受過教育比較少嘅民眾都能夠睇得明。
外國宣教士曾經嘗試推出統一嘅中文譯本。1858年出版嘅《委辦譯本》《新舊約全書》係首次聚集眾人嘅力量合作翻譯嘅成果。可惜由於當時每個差會嘅宣教士之間都有自己嘅期望，意見分歧，以致《委辦譯本》統一中文譯本嘅目的最終並未能夠達成。
1890年5月，四百幾位嚟自唔同國籍同宗派喺中國嘅傳教士，聚集喺上海商討中國傳教事工同彼此之間嘅合作，對聖經翻譯深表重視。大會通過按照「聖經唯一，譯本則三」嘅原則，成立三個委員會分別負責翻譯深文理、淺文理、官話三種譯本，以滿足唔同讀者群體嘅需求。
大英聖書公會、美國聖經公會、蘇格蘭聖經公會同意承擔翻譯費用，其中大英聖書公會喺整個翻譯計劃中，擔當主導角色。具體嘅翻譯工作由三個委員會分別進行，佢哋都選擇先翻譯《新約聖經》，然後先至翻譯《舊約聖經》。
1907年喺上海召開嘅傳教士大會一致決定終止淺文理呢個項目，只以文理同官話翻譯舊約聖經。淺文理新約聖經係三個翻譯計畫中最早完成嘅，喺1902年出版。好多人認為淺文理係三個翻譯項目中最重要嘅部分，能夠以優雅嘅文字令到廣泛人士接觸到聖經。
呢個譯本嘅目的係要令到冇受過太多教育嘅讀者能夠睇得明或者聽得明經文嘅意思，但係譯者為咗要重現希臘文嘅思維，盡力模仿原文嘅語法，令到譯文難以明白。呢個譯本遇到最大嘅挫敗，最後失敗唔能夠完成，舊約聖經翻譯工作亦放棄進行。
《深文理和合譯本》翻譯委員會參考當時幾個重要嘅譯本，包括《委辦譯本》、裨治文、克陛存翻譯嘅版本，同高德譯嘅《新約聖經》。深文理翻譯工作開頭順利進行，喺1892年尾已經完成新約聖經嘅大部分初稿。隨後因為譯者休假，導致工作唔能夠有太多進展。
深文理譯者之間對翻譯原則亦有唔同立場，對工作帶嚟唔少麻煩。湛約翰同韶潑堅持用直譯嘅方式翻譯，佢哋喺1897年以個人身分出版深文理新約聖經。翻譯委員會其他成員就傾向意譯，嘗試用通順嘅中文將原文嘅意思表達出嚟。
，簡稱太蒂徐，係韓國女子組合少女時代嘅子團，由太妍、Tiffany同徐玄組成，隊長係徐玄。佢喺2012年4月29號公開主打歌《Twinkle》音源，4月30號公開主打歌《Twinkle》MV同其他音源，亦推出咗第一張迷你專輯《Twinkle》同正式出道。
2014年9月13號公開第二張迷你專輯《Holler》先行曲《Whisper》音源，9月17號公開主打歌《Holler》MV同其他音源，推出第二張迷你專輯《Holler》。2015年12月4號推出聖誕特別專輯《Dear Santa》。
撳快錢係now寬頻電視101台嘅互動遊戲節目，有馬啟仁、農夫、黃婉曼同其他人做主持。呢個遊戲最大特色係觀眾可以響電視機前即時參與，只要答啱晒八條問題，就可以瓜分最少十萬蚊港紙累積獎金。《撳錢》由2011年2月9日起，逢星期二至日夜晚10點35分至11點35分播映。
由2011年8月22日起，改由逢星期日至四同樣時間播映。2011年12月29日後暫停播映。2012年1月30日起恢復播映，並改名為《撳快錢》，播映時間係逢星期一至三夜晚10點30分至11點。每集有兩位主持，一共問六條問題。
No one can win all the time. We advise you to play merely for pleasure and to risk only what you can spare.
英格蘭內戰，又叫英倫內戰、英國內戰，係1642年到1651年英格蘭爆發嘅一場內戰，涉及支持英王嘅保王派同支持議會嘅議會派，最後議會派贏咗，處死咗國王查理斯一世，議會派首領克倫威爾更一度籌組共和政府英格蘭聯邦。
為繞過呢個屏蔽，網民以「河蟹」或者其他諧音代替。網民重用埋繁體字同埋喺字同字之間加標點符號嘅手段，減少被「河蟹」嘅機會。同時，明朝時期用嚟諷刺嚴嵩嘅民歌《京師人為嚴嵩語》「但將冷眼觀螃蟹，看爾橫行到幾時﹁”，文中「螃蟹」亦改成「河蟹」，而喺網上流行。
大陸網民就以「河蟹」一詞代指封鎖、掩蓋負面消息、控制新聞同言論自由嘅行為，同時亦有螃蟹「橫行霸道」嘅意思。河蟹亦有逮捕之義，例如河蟹你，指中國大陸用有關部門等相關權力拉咗將一啲會因公職和盤透露出真相，或中國大陸唔想公佈嘅信息公佈出來嘅人，並處以莫須有罪名。
賈寶玉，別號怡紅公子，係紅樓夢嘅主角，老太君個孫。本來係神瑛侍者，喺靈河邊用甘露淋絳珠仙草，後來動咗凡心，下凡歷劫。出世時口含住塊寶玉，係女媧補天用淨嘅蓋大荒山無稽崖青埂峰補天頑石。老豆係賈政，阿媽王夫人，二媽係趙姨娘，大佬賈珠，家姐元春，細佬環，妹就係探春。
保羅亞倫喺1953年1月21號喺美國華盛頓州西雅圖出世，佢阿爸係圖書館管理員，阿媽係先生。細個時俾家長送到西雅圖湖畔中學讀書而開始識咗比爾蓋茨，期間亦試過睇咗好多本技術雜誌而搵將來嘅發展趨勢，重同蓋茨一齊，點利用佢哋喺BASIC語言優勢嚟幫牽牛星8080寫套程式，後嚟俾人應承咗。
渤泥，又寫做勃泥，係東南亞古時一個蘇丹國，領土主要喺婆羅洲，1368年立國，最繁盛時期領土去到棉蘭老島，之後歐洲人嚟到就開始衰落，到1888年淪為英國嘅保護國。一路去到1984年，呢個政權先至重新獨立，即係今日嘅汶萊。
羅伊婷以前住喺沙田，自細跳舞叻，3歲半開始學芭蕾舞，讀過路德會梁鉅鏐小學同埋五旬節林漢光中學，2009年考到英國皇家芭蕾舞學院嘅八級考試，亦有好多年爵士舞經驗。佢喺2010年讀香港演藝學院舉辦嘅的「青年精英舞蹈課程」。
欽廉地區白話，舊學術劃分上統稱為「欽州白話」，母語者口頭上直接叫做「白話」又或者「城市名字+話」，係對一種內部差異冇幾大，散點分佈喺欽廉地區沿江、沿海等某啲政治、商業中心嘅粵語變體嘅統稱。發音上相對接近廣州話多啲，更加接近鄰近地區啲同樣屬於市鎮白話嘅粵語變體，譬如湛江白話、南寧白話、高州白話、茂名白話等等。
喺碲嘅同位素入面，有八個係非人造嘅，分別係120Te、122Te、123Te、124Te、125Te、126Te、128Te、130Te，只係得4個係穩定嘅。其中120Te豐度好少，只係有0.0009。